Ejer af rækkehus kom hjem til nedbrændt køkken.

Onsdag morgen klokken 7.26 måtte Beredskabscenter Aalborg rykke ud til brand i et rækkehus på Runddyssen i Svenstrup. Meldingen var i første omgang, at to personer befandt sig i huset, men det viste sig at være knap så alvorligt. - Heldigvis var der ingen hjemme, da køkkenet brændte ned, fortæller indsatslederen på stedet. Rækkehuset står tilbage med store skader. - Det står uklart, om branden er opstået ved køkkenets opvaskemaskine eller skraldespand, siger vagtchef ved Nordjyllands Politi, Henrik Beck. Ejeren af rækkehuset kom kort efter hjem til det medtagede hus.